CELEX: 32015R1605
Language: hu
Date: 2015-06-12 00:00:00
Title: A Bizottság (EU) 2015/1605 felhatalmazáson alapuló rendelete (2015. június 12.) a harmadik országbeli értékpapír-kibocsátók által alkalmazott számviteli standardok egyenértékűségének megállapítására szolgáló eljárásnak a 2003/71/EK és a 2004/109/EK európai parlamenti és tanácsi irányelv szerinti létrehozásáról szóló 1569/2007/EK rendelet módosításáról (EGT-vonatkozású szöveg)

25.9.2015   
            
            
               HU
            
            
               Az Európai Unió Hivatalos Lapja
            
            
               L 249/3
            
         A BIZOTTSÁG (EU) 2015/1605 FELHATALMAZÁSON ALAPULÓ RENDELETE
   (2015. június 12.)
   a harmadik országbeli értékpapír-kibocsátók által alkalmazott számviteli standardok egyenértékűségének megállapítására szolgáló eljárásnak a 2003/71/EK és a 2004/109/EK európai parlamenti és tanácsi irányelv szerinti létrehozásáról szóló 1569/2007/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az értékpapírok nyilvános kibocsátásakor vagy piaci bevezetésekor közzéteendő kibocsátási tájékoztatóról és a 2001/34/EK irányelv módosításáról szóló, 2003. november 4-i 2003/71/EK európai parlamenti és tanácsi irányelvre (1) és különösen annak 20. cikke (3) bekezdésének első albekezdésére,
   tekintettel a szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról és a 2001/34/EK irányelv módosításáról szóló, 2004. december 15-i 2004/109/EK európai parlamenti és tanácsi irányelvre (2) és különösen annak 23. cikke (4) bekezdésének negyedik albekezdésére,
   mivel:
   
               (1)
            
            
               A 2004/109/EK irányelv 23. cikkének (4) bekezdése előírja a Bizottság számára az említett irányelv alapján megkövetelt információk egyenértékűségének meghatározását szolgáló eljárás létrehozását. A Bizottságnak intézkedéseket kell elfogadnia az egynél több ország kibocsátói számára releváns számviteli standardokra vonatkozó általános egyenértékűségi kritériumok meghatározására. A 2004/109/EK irányelv 23. cikkének (4) bekezdése szerint a Bizottság köteles a harmadik országbeli kibocsátók által alkalmazott számviteli standardok egyenértékűségével kapcsolatban határozatot hozni, illetve ugyanazon cikk felhatalmazza a Bizottságot, hogy egy megfelelő átmeneti időszakra engedélyezze a harmadik országbeli számviteli standardok használatát. Tekintettel arra, hogy a 2004/109/EK irányelv szerint szolgáltatandó információ szorosan kapcsolódik a 2003/71/EK irányelv szerinti információkhoz, helyénvaló, hogy az egyenértékűség megállapítására mindkét irányelv esetében ugyanazon feltételeket alkalmazzák.
            
         
               (2)
            
            
               Ennek megfelelően az 1569/2007/EK bizottsági rendelet (3) rögzítette a harmadik országbeli számviteli standardok 2014. december 31-én lejáró, korlátozott idejű elfogadásának feltételeit.
            
         
               (3)
            
            
               A Bizottság értékelte az egyenértékűségi eljárás korlátozott idejű hasznosságát és működését, és arra a következtetésre jutott, hogy az eljárást 2016. március 31-ig meg kell hosszabbítani. Mivel az az időszak, amelyre vonatkozóan a Bizottság feltételeket határozott meg a harmadik országok általánosan elfogadott számviteli elvei (GAAP) egyenértékűségének elismerésére, 2014. december 31-én lejárt, ez a rendelet 2015. január 1-jétől alkalmazandó és haladéktalanul hatályba kell lépnie. Erre szükség van annak érdekében, hogy az érintett harmadik országbeli, az Unióban jegyzett kibocsátók számára jogbiztonságot biztosítsunk, és elkerüljük annak veszélyét, hogy pénzügyi kimutatásaikat össze kelljen egyeztetniük a nemzetközi pénzügyi beszámolási standardokkal (IFRS-ek). A visszamenőleges hatály biztosítása így enyhíti az érintett kibocsátókra nehezedő esetleges további terheket.
            
         
               (4)
            
            
               Az 1569/2007/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1569/2007/EK rendelet a következőképpen módosul:
   
               a)
            
            
               a 4. cikk (1) bekezdésében a 2014. december 31-i dátum helyébe a 2016. március 31-i dátum lép;
            
         
               b)
            
            
               a 4. cikk (1) bekezdésének a) pontjában a 2014. december 31-i dátum helyébe a 2016. március 31-i dátum lép;
            
         
               c)
            
            
               a 4. cikk (1) bekezdése a) pontjának i) pontjában a 2014. december 31-i dátum helyébe a 2016. március 31-i dátum lép;
            
         
               d)
            
            
               a 4. cikk (1) bekezdésének b) pontjában a 2014. december 31-i dátum helyébe a 2016. március 31-i dátum lép.
            
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2015. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 345., 2003.12.31., 64. o.
   
   
      (2)  HL L 390., 2004.10.31., 38. o.
   
   
      (3)  A Bizottság 2007. december 21-i 1569/2007/EK rendelete a harmadik országbeli értékpapír-kibocsátók által alkalmazott számviteli standardok egyenértékűségének megállapítására szolgáló eljárásnak a 2003/71/EK és a 2004/109/EK európai parlamenti és tanácsi irányelv szerinti létrehozásáról (HL L 340., 2007.12.22., 66. o.).